|  |  |
| --- | --- |
| Stema României | **R O M Â N I A****JUDEȚUL SĂLAJ****COMUNA SÂG****Loc. Sâg, nr.1. Tel.0260/673100****e-mail : comuna@primariasig.ro**  |

**P R O I E C T D E HOT Ă R Â R E**

**Nr. 64 din 23.09.2025**

privind aprobarea Regulamentului de acordare a ajutoarelor de urgenţă și a ajutoarelor comunitare prevăzute de Legea nr. 196/2016 privind venitul minim de incluziune

**Având în vedere:**

- referatul de aprobare nr. 6013 din 23.09.2025 înaintat de către Primarul Comunei Sâg - domnul peștean Nicolae- sebastian;

 - raportul de specialitate nr.6014 din 23.09.2025 al Compartimentului Asistență Socială;

 - avizul favorabil nr. \_\_\_\_\_ din \_\_\_\_\_\_\_\_\_2025 al Comisiilor de specialitate din cadrul consiliului local Sâg;

- art 3-4, art. 85 din Legea nr. 196/2016 privind venitul minim de incluziune, cu modificările și completările ulterioare;

- art. 59 - art. 61 din Hotărârea de Guvern nr.1154/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune.

- art.10, art.11, art. 15, art.16 si art.129 din Legea asistenţei sociale nr. 292/2011;

- Legea nr. 116/ 2002 privind combaterea si prevenirea ,marginalizării sociale;

 În temeiul art. 129, alin. (2), lit. d), alin. (7), lit b), art. 139, alin (1), al art. 140, alin. (1) și al art. 196, alin. (1), lit. a) din O.U.G. nr. 57/2019 privind Codul Administrativ;

**PROPUNE:**

Art. 1. Se aprobă Regulamentul de acordare a ajutoarelor de urgenţă și a ajutoarelor comunitare prevăzute de Legea nr. 196/2016 privind venitul minim de incluziune, conform Anexelor 1 (1.1-1.4) la prezenta hotărâre.

Art.2. Ajutoarele de urgenţă şi ajutoarele comunitare se acordă în limita fondurilor prevăzute cu această destinaţie în bugetul local, prin dispoziţia primarului, emisă în urma efectuării anchetelor sociale de către personalul Comartimentului asistență socială si asistență medicală al Comunei sâg.

 Art.3. La data intrării în vigoare a prezentei hotărâri, orice prevederi contrare se abrogă.

Art. 4. Primarul Comunei Sâg, prin aparatul de specialitate şi Compartimentul de Asistenţă Socială , vor duce la îndeplinire prevederile prezentei hotărâri.

Art. 5. Hotărârea se va comunica potrivit legii, prin grija secretarului general al comunei, autorităților și persoanelor interesate.

**INIȚIATOR AVIZAT PENTRU LEGALITATE**

 **PRIMAR SECRETAR GENERAL AL COMUNEI**

 **Peștean Nicolae-Sebastian Maxim Nicoleta-Anca**

*Voturi: pentru:.............împotrivă........abţineri............*

 ***Anexa 1 la P. H.C.L. nr.64 din 23.09.2025***

**REGULAMENT**

**PRIVIND ACORDAREA AJUTOARELOR DE URGENŢĂ ȘI A AJUTOARELOR COMUNITARE PREVĂZUTE DE LEGEA NR. 196/2016 PRIVIND VENITUL MINIM DE INCLUZIUNE**

**CUPRINS**

Capitolul I. Domeniul de aplicare al regulamentului

Capitolul II. Referinţe normative

Capitolul III. Definiţii

Capitolul IV. Considerații generale

Capitolul V. Criterii pentru acordarea ajutoarelor de urgență și a ajutoarelor comunitare

Capitolul VI. Metodologia de acordare a ajutoarelor de urgență și a ajutoarelor comunitare Capitolul VII. Dispoziții finale

CAPITOLUL I. DOMENIUL DE APLICARE A REGULAMENTULUI

**Art. 1.** Prezentul Regulament privind acordarea ajutoarelor de urgenţă și a ajutoarelor comunitare prevăzute de Legea nr. 196/2016 privind venitul minim de incluziune este actul administrativ care detaliază sistemul de acordare a ajutoarelor de urgență prevăzute prin Legea nr. 196/2016 privind venitul minim de incluziune, cu modificările și completările ulterioare.

**Art. 2.** Regulamentul este aplicabil personalului din cadrul Compartimentului de Asistență Socială din cadrul aparatului de specialitate al primarului Comunei Sâg direct implicat în elaborarea documentelor aferente acordării ajutoarelor de urgenţă şi/sau ajutoarelor comunitare, și persoanelor/familiilor aflate în situații de dificultate temporară în scopul prevenirii sau reducerii riscului de sărăcie şi excluziune socială.

CAPITOLUL II. REFERINŢE NORMATIVE

**Art. 3.** Acordarea ajutoarelor de urgenţă și/sau ajutoarelor comunitare de la bugetul local este reglementată de:

➢ Legea asistenţei sociale nr. 292/2011, cu modificările şi completările ulterioare;

➢ Legea nr. 196/2016 privind venitul minim de incluziune, cu modificările și completările ulterioare;

➢ Hotărârea de Guvern nr. 1154/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune, cu modificările și completările ulterioare;

 CAPITOLUL III. DEFINIŢII

**Art. 4.** Definiţii

- venit minim de incluziune - reprezintă sprijinul financiar acordat de stat în scopul asigurării nivelului de trai minimal, astfel cum acesta este definit de art. 54 din Legea nr. 292/2011, cu modificările ulterioare, pentru familiile şi persoanele singure aflate în situaţia prevăzută la art. 1 alin. (2) din Legea nr. 196/2016 privind venitul minim de incluziune, precum şi pentru prevenirea riscului sărăciei în rândul copiilor şi stimularea participării acestora în sistemul de educaţie; - ajutor de incluziune - ajutor financiar (componentă a venitului minim de incluziune) acordat familiilor cu venituri situate sub nivelul prevăzut la art. 9 alin. (3) lit. a) din Legea nr. 196/2016 privind venitul minim de incluziune, pentru asigurarea necesităţilor zilnice de viaţă;

 - ajutoare comunitare – ajutoare sociale susţinute din bugetele locale, acordate focalizat, ca măsuri individuale de suport pentru depăşirea unor situaţii de dificultate temporară;

 - ajutoare de urgenţă – ajutoare sociale susţinute din bugetul de stat şi/sau din bugetele locale, acordate pentru situaţii datorate calamităţilor naturale, incendiilor, accidentelor etc.;

 - ancheta socială = este o metodă de investigaţie întemeiată pe diferite tehnici de culegere şi de prelucrare a informaţiei, în scopul analizei situaţiei sociale şi economice a persoanelor, familiilor, grupurilor sau comunităţilor;

 - situaţia de dificultate - este situaţia în care se află o persoană care, la un moment dat, pe parcursul ciclului de viaţă, din cauze socioeconomice, de sănătate şi/sau care rezultă din mediul social de viaţă dezavantajat, şi-a pierdut sau limitat propriile capacităţi de integrare socială; în situaţia de dificultate se pot afla familii, grupuri de persoane şi comunităţi, ca urmare a afectării majorităţii membrilor lor;

- eligibilitate - set de condiţii obligatorii care trebuie să fie îndeplinite de către potenţialul beneficiar pentru a putea fi selectat în vederea acordării beneficiilor de asistenţă socială şi serviciilor sociale

 - asistența socială- ansamblu de programe, măsuri, activități profesionalizate, servicii specializate de protejare a persoanelor, grupurilor, comunităților, cu probleme speciale, aflate temporar în dificultate, care din cauza unor motive de natură economică, socio-culturală, biologică sau psihologică nu au posibilitatea de a realiza prin mijloace și eforturi proprii, un mod normal, decent de viață;

 - protecție socială - ansamblu de măsuri și acțiuni care au ca scop asigurarea unui anumit nivel de bunăstare și securitate socială pentru întreaga populație și în mod special pentru anumite grupuri sociale.

 CAPITOLUL IV. CONSIDERAȚII GENERALE

**Art. 5**. Obiectivul principal al asistenței sociale este protejarea persoanelor care, datorită unor motive de natură economică, fizică, psihică sau socială, nu au posibilitatea de:

 - a-și asigura singure nevoile sociale;

 - a-și dezvolta propriile capacități și competențe pentru integrare socială, la care se adaugă categorii sociale cu preponderență persoane vârstnice, familii monoparentale, familii cu mulți copii/cu venituri mici/fără venituri.

 **Art. 6.** Pentru situaţii de dificultate şi pentru prevenirea sau reducerea riscului de sărăcie şi excluziune socială ale unuia sau mai multor membri din familie a căror nevoie identificată constituie o situaţie particulară şi necesită intervenţie individualizată, autorităţile administraţiei publice locale pot acorda, din bugetele proprii, prin hotărâre a consiliilor locale:

 a) ajutoare de urgenţă,

 b) ajutoare comunitare, în bani şi/sau în natură, destinate persoanelor singure şi familiilor aflate în situaţii de dificultate, pe baza nevoilor identificate prin anchetă socială.

 **Art. 7.** Pot beneficia de ajutoare de urgenţă și/sau ajutoare comunitare din bugetul propriu al Primăriei comunei Sâg;

* persoanele singure și familiile defavorizate care:

 ➢ au domiciliul/reședința în comuna Sâg,

**Art. 8.** Pentru acordarea ajutoarelor de urgenţă/ajutoarelor comunitare personalul Compartimentului de asistenţă socială a Primăriei Sâg efectuează ancheta socială prin care se constată situaţiile de necesitate sau, după caz, situaţiile deosebite în care se află familiile ori persoanele singure\_model prevăzut în anexa 1.3 la prezentul Regulament.

 CAPITOLUL V. CRITERII PENTRU ACORDAREA AJUTOARELOR DE URGENȚĂ ȘI A AJUTOARELOR COMUNITARE

**Art. 9.** Ajutoarele de urgență/ajutoarele comunitare se acordă familiilor și persoanelor singure defavorizare, cu domiciliul sau reședința în Comuna Sâg și care se află în una din următoarele situații:

a. existența unor probleme grave de sănătate dovedite cu acte medicale, ce necesită investigaţii medicale, efectuarea de intervenţii chirurgicale în țară sau în străinătate, efectuarea unor tratamente medicale de specialitate, asigurarea de medicamente, procurarea unor dispozitive medicale, şi al căror cost nu este suportat din bugetul asigurărilor sociale de sănătate, se acordă un ajutor comunitar în cuantum maxim de 2000 lei/an;

b. pentru familiile sau persoanele singure, ale căror locuințe au fost distruse parțial sau total în urma calamităţilor naturale, a fenomenelor meteorologice periculoase (cutremure, inundații,alunecări de teren, grindină), incendii, sau alte situații deosebite. Pentru aceste situații se acordă un ajutor de urgență în cuantum maxim de până la 20.000 lei/an sau ajutoare comunitare în natură . Se pot acorda ajutore de urgență în suma de maxim 20000 lei pentru construcții de locuinte, in cazul deținerii unei singure locuințe, iar pentru anexe gospodărești de maxim 5000 lei pe baza cererii, anchetei sociale, actelor doveditoare emise de organele competente.

c. în cazul decesului unui membru al familiei (soţ/soţie/copil/frate/soră/mamă/tată/sau orice altă rudă), beneficiară a venitului minim de incluziune, primarul poate dispune acordarea unui ajutor financiar pentru cheltuielile de înmormântare. Ajutorul se acordă unei singure persoane care poate fi, după caz, soţul/soţia supravieţuitor/supravieţuitoare, copilul, părintele, tutorele, curatorul, moştenitorul în condiţiile dreptului comun sau, în lipsa acestuia, persoana care dovedeşte că a suportat cheltuielile cu înmormântarea. Valoarea ajutorului de urgență este de maxim 1.000 lei.

d. cazul persoanelor care realizează un venit net lunar/ membru de familie mai mic decât venitul net minim pe economie aflat în plată sau nu realizează niciun fel de venit, care sunt/nu sunt beneficiare de venit minim de incluziune, pentru depăşirea temporară a unei situaţii de imposibilitate financiară obiectivă. Pentru aceste situații se acordă un ajutor de urgență de maxim 1000 lei/an sau ajutoare comunitare în natură;

 e. repatrierea corpului neînsufleţit al unei persoane care a decedat în străinătate și pentru care familia trebuie să suporte costuri foarte mari, însă aceasta nu poate să îşi îndeplinească obligaţiile legale datorită veniturilor reduse, respectiv venit net pe membru de familie, până la nivelul salariului de bază minim brut pe ţară garantat în plată. Pentru aceste situații se acordă un ajutor de urgență în cuantum maxim de 5000 lei;

 CAPITOLUL VI. METODOLOGIA DE ACORDARE A AJUTOARELOR DE URGENȚĂ ȘI A AJUTOARELOR COMUNITARE

**Art. 10.** Solicitarea ajutorului de urgență/ ajutorului comunitar

10.1. Pentru a beneficia de ajutor de urgență sau de ajutor comunitar, persoana singură sau un membru din familia care se află în situaţie de necesitate va depune la sediul Compartimentul de asistenţă Socială Sâg o cerere-declaraţie pe propria răspundere, însoțită de actele doveditoare.

10.2. Cererea - declaraţie pe propria răspundere se completează potrivit modelului prevăzut în anexa nr. 1.1 la prezentul Regulament.

10.3. Actele doveditoare pentru acordarea ajutorului de urgenţă/ajutorului comunitar sunt:

 - actul de identitate al solicitantului și ale celorlalți membri ai familiei;

 - certificatele de naştere ale copiilor aflaţi în întreţinerea familiei;

 - certificate de deces;

 - acte de stare civilă ale solicitantului din care să rezulte relaţia de rudenie cu decedatul sau, după caz, acte care atestă calitatea de moştenitor, tutore, curator;

 - certificat căsătorie sau declarație privind starea civilă. Modelul declarației privind starea civilă este prevăzut la anexa 1.2. a prezentului Regulament;

 - hotărâre judecătorească/certificat de divorț;

 - după caz, alte acte doveditoare privind componenţa familiei;

 - adeverința cu salariul net al lunii anterioare depunerii cererii;

 - cupon de pensie;

- orice alte acte din care să rezulte veniturile familiei;

 - declarație de venit. Modelul declarației este prevăzut la anexa 1.4. a prezentului Regulament;

 - certificat de încadrare în grad de handicap și cuponul cu indemnizația de handicap;

 - certificat fiscal – eliberat de Compartiment de Taxe si impozite Locale;

 - adeverință din care sa rezulte dacă titularul detine in proprietate de suprafete de teren arabil;

 - adeverinţă şi/sau scrisoare medicală eliberată de medicul de familie sau de medicul specialist, precum şi alte documente medicale justificative eliberate de autorităţile competente în domeniu care să ateste situaţia de dificultate invocată în cerere;

- pentru achiziţia de echipamente, dispozitive medicale, proteze, orteze sau alte materiale sanitare, dovada eliberată de autorităţile competente privind costul total al acestora, precum şi cheltuielile suportate de acestea;

- dovezi privind suportarea cheltuielilor cu înmormântarea, după caz;

 - alte documente care vin în susținerea cererii privind acordarea ajutorului de urgență sau ajutorului comunitar, respectiv proces verbal de constatare a incendiului/ efectelor calamităților naturale eliberat de instituțiile competente.

În vederea verificării informaţiilor declarate de semnatarul cererii, precum şi de titularul dreptului, primarul poate solicita altor autorităţi ale administraţiei publice locale sau în baza art. 70^1 din Legea nr. 207/2015 privind Codul de procedură fiscală, cu modificările şi completările ulterioare, informaţii privind veniturile şi bunurile deţinute de acesta sau de membrii familiei sale.

**Art. 11.** Procesarea datelor

 11.1. Cererea - declaraţie pe propria răspundere a solicitantului, însoțită de actele doveditoare menționate la art. 10, alin. 10.3. din prezentul regulament se depun și se înregistrează la Compartimentul Asistenţă Socială din cadrul Primăriei Sâg.

 11.2. Actele menționate la art. 11, punctul 11.1. sunt preluate de persoana responsabilă de relația cu clienții din cadrul Compartimentului de Asistenţă Socială Sâg, înregistrate în Registrul de intrări-ieșiri al instituției, după care se procedează la verificarea datelor şi informaţiilor cuprinse în cerere şi în documentele doveditoare, precum şi prelucrarea datelor.

11.3. În termen de maximum 5 zile de la data înregistrării cererii, este efectuată ancheta socială prin care se certifică situaţiile de necesitate sau, după caz, situaţiile deosebite în care se află familiile ori persoanele singure.

11.4. Ancheta socială este efectuată de persoanele desemnate de către primar cu responsabilitatea instrumentării respectivului caz și are în vedere componenţa familiei, veniturile realizate, precum şi descrierea situaţiei pentru care s-a solicitat acordarea ajutorului de urgenţă/ajutorului comunitar.

11.5. Absența unor documente prevăzute la art. 10, alin. 10.3 nu conduce la refuzul acordării ajutorului de urgență/ajutorului comunitar. Compartimentul de Asitență Socială va solicita în scris persoanei prezentarea documentelor necesare, situație în care termenul de efectuare a anchetei sociale curge de la data prezentării de către solicitant a tuturor documentelor necesare.

11.6. Scopul efectuării anchetei sociale la domiciliul solicitantului este efectuarea verificărilor specifice în funcție de cazul analizat și confruntarea datelor înscrise în cererea depusă de solicitant.

11.7. Sunt verificate: datele personale ale solicitantului, datele de contact ale solicitantului, starea civilă a solicitantului, numărul de persoane din familia solicitantului, date despre locuinţa solicitantului, veridicitatea sau nu a stării de necesitate formulate de solicitant, motivul solicitării ajutorului de urgenţă/ajutorului comunitar, prejudicii constatate.

 11.8. Declararea de către solicitant a unui număr mai mare de membri ai familiei sale sau a unor venituri mai mici decât cele reale, în scopul vădit de a obține foloase materiale necuvenite, constituie infractiune de fals, uz de fals sau înșelăciune, după caz, și se pedepseste conform prevederilor din Codul penal, iar cererea de acordare a ajutorului de urgență/ajutorului comunitar este în mod automat respinsă.

11.9 În cazul în care solicitantul refuză să prezinte actele necesare întocmirii dosarului sau refuză să furnizeze informațiile necesare pentru efectuarea anchetei sociale, se consideră că persoana/familia solicitantă nu îndeplinește condițiile de acordare a ajutorului de urgență/ajutorului comunitar.

11.10. După efectuarea anchetei sociale, pe baza datelor și informațiilor colectate și evaluate, responsabilul de caz întocmește referatul de aprobare/respingere; referatul se transmite primarului împreună cu documentația de acordare/respingere a ajutorului de urgență/ajutorului comunitar.

11.11. Primarul stabilește cuantumul ajutorului de urgență/ajutorului comunitar.

11.12. În urma analizării acestor documente, primarul emite în termen de 5 zile lucrătoare, dispoziția de admitere/respingere a cererii solicitantului, care trebuie să conțină următoare date: nume și prenume, cod numeric personal, adresa, cuantumul ajutorului de urgență/ajutorului comunitar.

 11.13. Dispoziția semnată este comunicată Compartimentului financiar contabilitate, în vederea întocmirii statului de plată și a programării efectuării plății prin casieria Primăriei Sâg.

 **Art. 12.** Plata ajutorului de urgență/ ajutorului comunitar

12.1. Plata ajutoarelor de urgenţă ajutoarelor comunitare se aprobă prin dispoziţie a primarului.

12.2. Ajutoarele de urgenţă/ajutoarele comunitare se acordă o singură dată într-o perioadă de 12 luni pentru un singur tip situație.

12.3. Pentru cazuri deosebite, care necesită acordarea de ajutoare de urgenţă/ ajutoare comunitare aceleiaşi familii sau persoane, înainte de expirarea perioadei prevăzute la alin. 12.2, persoanele desemnate din cadrul Compartimentului de Asistență Socială al comunei Sâg care au formulat propunerea de acordare elaborează un referat care conţine prezentarea situaţiei cu care se confruntă familia sau persoana singură şi justificarea necesităţii de acordare a unui ajutor de urgenţă suplimentar.

 12.4. Referatul prevăzut la alin. 12.3. însoţit de ancheta socială şi de actele doveditoare, se transmit primarului comunei Sâg care analizează propunerea şi decide dacă se justifică acordarea ajutorului de urgenţă/ajutorului comunitar suplimentar.

12.5. Plata ajutorului de urgență/ajutorului comunitar se face la casieria Primăriei comunei Sâg.

12.6. Titularul ajutorului de urgență/ ajutorului comunitar va ridica sumele de bani de la casieria Primăriei comunei Sâg pe baza actului de identitate în original.

 12.7. Dacă titularul ajutorului de urgență/ ajutorului comunitar se află în imposibilitatea de a se prezenta la casieria Primăriei Sâg pentru ridicarea banilor, aceștia vor putea fi ridicați de un membru major din familie/ reprezentantul legal consemnat în raporul de anchetă socială.

 12.8. În cazul în care titularul ajutorului de urgență a decedat înainte de a ridica ajutorul de urgență/ ajutorului comunitar, acesta nu mai poate fi ridicat de persoana consemnată în ancheta socială, sau de un alt moștenitor.

12.9. Ajutoarele de urgență/ajutoarele comunitare se acordă în limita fondurilor existente în bugetul local al comunei Sâg, cu această destinație.

12.10. Persoanele care beneficiază de ajutor de urgență sub formă bănească au obligația cheltuirii sumelor de bani primite numai pentru destinația pentru care au fost acordate și a justificării acestora cu facturi, chitanțe și alte documente justificative.

CAPITOLUL VII. DISPOZIȚII FINALE

 **Art. 13.** Personalul de specialitate din cadrul Compartimentului de Asistență Socială al Comunei Sâg, direct implicat în desfășurarea activităților care vizează acordarea ajutoarelor de urgență/ajutoarelor comunitare răspunde disciplinar și material pentru nerespectarea prevederilor prezentului regulament și a cerințelor legislative aplicabile.

**Art. 14.** Orice modificare adusă prezentului Regulament se va face numai prin Hotărâre a Consiliului Local.

 **ANEXE**

**Anexa nr. 1.1** la Regulamentul de acordare a ajutoarelor de urgenţă și a ajutoarelor comunitare prevăzute de Legea nr. 196/2016 privind venitul minim de incluziune

**CERERE - DECLARAŢIE PE PROPRIA RĂSPUNDERE PENTRU SOLICITAREA AJUTORULUI DE URGENŢĂ/AJUTORULUI COMUNITAR**

 DOMNULE PRIMAR,

Subsemnatul, ..........................................................., cetăţean român/ UE/ străin/ apatrid, având CNP ……………………………, posesor al actului de identitate seria……nr……..….…….., domiciliat în ...................................................................., persoană singură/reprezentant al familiei care are următorii membri: 1. numele şi prenumele ............................................., având CNP ............................., posesor al actului de identitate ........................................................................................;

 2. numele şi prenumele ............................................., având CNP ............................., posesor al actului de identitate ........................................................................................;

 3. numele şi prenumele ............................................., având CNP ............................., posesor al actului de identitate ........................................................................................;

 4. numele şi prenumele ............................................., având CNP ............................., posesor al actului de identitate ........................................................................................;

5. numele şi prenumele ............................................., având CNP ............................., posesor al actului de identitate ........................................................................................;

6. numele şi prenumele ............................................., având CNP ............................., posesor al actului de identitate ........................................................................................;

 7. numele şi prenumele ............................................., având CNP ............................., posesor al actului de identitate ........................................................................................;

 8. ................................................................................................................................., solicit acordarea unui ajutor de urgenţă/ajutor comunitar în vederea depăşirii situaţiei de necesitate/deosebite în care ne aflăm eu şi familia mea. Situaţia de necesitate/deosebită este: ........................................................................................................................................

 În vederea solicitării ajutorului de urgenţă/ ajutor comunitar, declar pe propria răspundere următoarele:

 1. venitul total al persoanei singure/familiei realizat în luna anterioară este de ................... lei;

2. nici eu şi nici un alt membru al familiei mele, după caz, nu beneficiem de această formă de ajutor şi nici nu am mai solicitat pentru astfel de situație un ajutor de urgență/ ajutor comunitar în ultimele 12 luni;

3. mă oblig să utilizez ajutorul de urgenţă/ ajutor comunitar numai pentru depăşirea situaţiei de necesitate/deosebite.

|\_| Sunt de acord cu prelucrarea datelor cu caracter personal în scopul acordării ajutorului de urgenţă, precum şi prelucrarea în scop statistic a acestora.

 |\_| Sunt de acord cu preluarea de date şi informaţii cu privire la persoana mea şi/sau a membrilor familiei pe care o reprezint, pentru acordarea ajutorului de urgenţă.

 Prezenta declaraţie a fost întocmită în data de ....................................., în prezenţa ........................................................, angajat al Compartimrntului Asistenţă Socială al Comunei Sâg, județul Sălaj.

Numele şi prenumele .................... Semnătura ................................

 **Anexa nr. 1.2** la Regulamentul de acordare a ajutoarelor de urgenţă și a ajutoarelor comunitare prevăzute de Legea nr. 196/2016 privind venitul minim de incluziune

**DECLARAȚIE PRIVIND STAREA CIVILĂ**

pentru acordarea ajutorului de urgenţă/ajutorului comunitar

Subsemnatul(a),..............................................................,având CNP............................................, domiciliat (a) în comuna Sâg, str. ..............................................................................., județul Sălaj, declar prin prezenta, pe propria răspundere și sub sancțiunea prevăzută de art. 326 Cod Penal, pentru fals în declarații, că nu am fost și nu sunt căsătorit(a).

Data: ..................... Semnatura,.........................

**Anexa nr. 1.3** la Regulamentul de acordare a ajutoarelor de urgenţă și a ajutoarelor comunitare prevăzute de Legea nr. 196/2016 privind venitul minim de incluziune

**ANCHETA SOCIALĂ**

 pentru acordarea unui ajutor de urgență/ajutor comunitar efectuată astăzi:\_\_\_\_\_\_\_\_\_\_\_ ca urmare a cererii inregistrata cu nr. \_\_\_\_\_\_ din data de: \_\_\_\_\_\_\_\_\_\_

Ca urmare a cererii d-lui (d-nei): ...…………………………………………, cu domiciliu in com.Sâg, str. .............……………………………nr…., judetul Sălaj, înregistrată sub nr. ........... la data de: ………………………….., prin care s-a solicitat acordarea unui ajutor de urgență/ajutor comunitar, s-a procedat la verificarea situaţiei de fapt, din care s-au constatat următoarele:

I. Date despre familie:

SOLICITANT Nume şi Prenume: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Locul şi data naşterii: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ CNP: \_\_/\_\_/\_\_/\_\_/\_\_/\_\_/\_\_/\_\_/\_\_/\_\_/\_\_/\_\_/\_\_/ B.I/C.I. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Domiciliul legal: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Domiciliul în fapt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Stare civilă: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; Etnia: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Studii: \_\_\_\_\_\_\_\_\_\_\_\_ ; Ocupaţia: \_\_\_\_\_\_\_\_\_\_\_\_\_\_\_\_\_; Religia:\_\_\_\_\_\_\_\_\_\_\_\_\_\_\_\_\_; Venituri: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Familia este formata dintr-un numar de: ......... adulti si un numar de: ....... copii. Venit net lunar pe membru de familie realizat in luna anterioara depunerii cererii: \_\_\_\_\_\_\_\_\_\_\_ In cadrul anchetei sociale efectuate s-au constatat urmatoarele:

 II. Locuinţa Proprietate personală: da nu Numarul de camere:\_\_\_\_\_\_\_ □ Electricitate □ Apă curentă □ Încălzire □ Telefon Starea de igienă: □ Satisfăcătoare □ Nesatisfăcătoare Tipul locuinţei { } TIP A - construcţia cu structura de rezistenţă din beton armat, metal, lemn, piatră, cărămidă arsă sau din orice alte materiale rezultate în urma unui tratament termic şi/sau chimic { } TIP B - construcţia cu pereţi exteriori din cărămidă nearsă sau din orice alte materiale nesupuse unui tratament termic şi/sau chimic Dacă are încheiată poliţă de asigurare a locuinţei? Nu { } { } Da, la societatea ………………………………………... Nr. poliță ..................................... Valabilă de la ........................ la ................................ Dacă poliţa acoperă riscurile obligatorii (cutremur, alunecări de teren, inundaţii) { } Nu { } Da

III. Motivul solicitarii ajutorului de urgenta/ajutorului comunitar: ............................................................................................................................................ ............................................................................................................................................ ............................................................................................................................................

 IV.Aspecte constatate: ............................................................................................................................................ ............................................................................................................................................ ............................................................................................................................................ ............................................................................................................................................ ............................................................................................................................................

V. Concluzii: { } Se propune acordarea ajutorului de urgenta/ajutorului comunitar { } Nu se propune acordarea ajutorului de urgenta/ ajutorului comunitar

VI. Motivatia: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

AM LUAT LA CUNOSTINTA SOLICITANT: \_\_\_\_\_\_\_\_\_\_\_\_\_\_\_\_\_\_\_\_\_\_\_

INTOCMIT: \_\_\_\_\_\_\_\_\_\_\_\_\_\_\_\_\_\_ SEMNATURA: \_\_\_\_\_\_\_\_\_\_\_\_\_\_\_\_\_\_\_\_\_\_

**Anexa nr. 1.4** la Regulamentul de acordare a ajutoarelor de urgenţă și a ajutoarelor comunitare prevăzute de Legea nr. 196/2016 privind venitul minim de incluziune

**DECLARAŢIE PE PROPRIA RĂSPUNDERE - PENTRU ACORDAREA AJUTORULUI DE URGENŢĂ/AJUTORULUI COMUNITAR**

Subsemnatul(a)..........................................................................................,născut(ă) la data de ............................................ în localitatea .........................................................., judeţul ......................................, domiciliat(a) în comuna Sâg, sat..................................., nr. ............bl.................,ap. ...................... ,judeţul …………….., sub sancţiunile prevăzute de art. 326 Cod penal, pentru fals in declaraţii, DECLAR pe propria răspundere următoarele:

 - nu sunt încadrat(ă) în muncă,

 - nu primesc pensie de drept sau de urmaş,

 - nu primesc indemnizaţie de şomaj, - nu primesc venit minim de incluziune,

 - nu exercit vreo meserie aducătoare de venituri,

- nu sunt titularul vreunei întreprinderi familiale sau individuale,

- nu am calitatea de asociat sau acţionar în vreo societate comercială,

- nu prestez activităţi particulare din care să realizez venituri,

 - nu am venituri din dividente, din cultivarea terenurilor, din creşterea animalelor, închirierea de imobile sau din exercitarea unei profesii în temeiul unei convenţii.

DECLARANT, .............................................. DATA, ..............................

**INIȚIATOR**

 **PRIMAR**

 **Peștean Nicolae-Sebastian**

|  |
| --- |
| **R O M Â N I A****JUDEȚUL SĂLAJ****COMUNA SÂG****Loc. Sâg, nr.1. Tel.0260/673100****e-mail : comuna@primariasig.ro** |

 **Nr. 6014/ 23.09.2025**

**RAPORT DE SPECIALITATE**

**la proiectul de hotărâre privind aprobarea Regulamentului de acordare a ajutoarelor de urgenţă și a ajutoarelor comunitare prevăzute de Legea nr. 196/2016 privind venitul minim de**

In conformitate cu prevederile Ordonanta de urgenta a Guvernului nr.57/2019 privind Codul administrativ,cu modificările şi completările ulterioare, consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale.

În baza Legii nr.196/2016 privind venitul minim de incluziune, cu modificările și completările ulterioare, conform art. 4. - ,,*Pentru situaţii de dificultate şi pentru prevenirea sau reducerea riscului de sărăcie şi excluziune socială ale unuia sau mai multor membri din familie a căror nevoie identificată constituie o situaţie particulară şi necesită intervenţie individualizată, se pot acorda ajutoare de urgenţă şi/sau ajutoare comunitare, precum şi măsuri de facilitare a accesului pe piaţa muncii, a accesului la servicii de sănătate şi educaţie, la servicii sociale şi locuire, susţinute din bugetul de stat, din bugetele locale sau fonduri externe*.*,,*

 Conform art.5 alin.(1) din Legea nr.196/2016 : ,,*Ajutoarele financiare componente ale venitului minim de incluziune şi măsurile de asistenţă socială complementare, prevăzute la art. 3, precum şi ajutoarele prevăzute la art. 4 se definesc astfel:*

***a)******ajutor de incluziune*** *- ajutorul financiar acordat familiilor cu venituri situate sub nivelul prevăzut la art. 9 alin. (3) lit. a), pentru asigurarea necesităţilor zilnice de viaţă;****b)******ajutor pentru familia cu copii*** *- ajutorul financiar acordat familiilor cu venituri situate sub nivelul prevăzut la art. 9 alin. (3) lit. c), care au în întreţinere unul sau mai mulţi copii în vârstă de până la 18 ani, în scopul prevenirii riscului de sărăcie a copilului şi stimulării participării acestuia în sistemul de educaţie;****c)******stimulente*** *- măsuri speciale de stimulare pentru participarea pe piaţa muncii, acordate în bani sau care reprezintă deduceri aplicate veniturilor persoanei;****d)******facilităţi contributive*** *- asigurarea în sistemul asigurărilor sociale de sănătate, fără plata contribuţiei de asigurări sociale de sănătate, în condiţiile prevăzute de art. 154 din* *Legea nr. 227/2015* *privind Codul fiscal, cu modificările şi completările ulterioare;****e)******alte drepturi complementare*** *- transferuri financiare şi/sau sprijin în natură, cu scopul de a facilita incluziunea socială şi prevenirea riscului de excluziune socială, acordate beneficiarilor de venit minim de incluziune sau altor categorii aflate în situaţii deosebite, constând, după caz, în:*

***(i)*** *plata asigurării obligatorii a locuinţei în condiţiile* *Legii nr. 260/2008* *privind asigurarea obligatorie a locuinţelor împotriva cutremurelor, alunecărilor de teren şi inundaţiilor, republicată;****(ii)*** *acordarea de ajutoare comunitare şi de urgenţă destinate sprijinirii familiei/persoanei singure pentru depăşirea unor situaţii de dificultate temporară şi prevenirea sau reducerea riscului de sărăcie şi excluziune socială;****(iii)*** *accesul la măsuri de sprijin financiar pentru promovarea şi susţinerea frecventării cursurilor de învăţământ, organizate în condiţiile legii de către beneficiarii venitului minim de incluziune;****(iv)*** *măsuri de stimulare a ocupării prevăzute de* *Legea nr. 76/2002* *privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare, precum şi alte măsuri care să conducă la accesul persoanelor beneficiare de venit minim de incluziune la un loc de muncă;****(v)*** *accesul la serviciile sociale disponibile, în funcţie de nevoile identificate în vederea depăşirii situaţiilor de dificultate.*

 În baza art.83 din lege: ,, - *(1)* ***În cazul decesului unei persoane din familia beneficiară de venit minim de incluziune care include componenta de ajutor de incluziune, primarii pot dispune acordarea unui ajutor financiar pentru cheltuielile de înmormântare****.
(2) Ajutorul prevăzut la alin. (1) se suportă din bugetul local şi se acordă unei singure persoane care poate fi, după caz, soţul/soţia supravieţuitor/supravieţuitoare, copilul, părintele, tutorele, curatorul, moştenitorul în condiţiile dreptului comun sau, în lipsa acestuia, persoana care dovedeşte că a suportat cheltuielile cu înmormântarea*.,,

 Iar, conform art. 85 din lege - ,,*Autorităţile administraţiei publice locale pot acorda, din bugetele proprii, prin hotărâre a consiliilor locale, următoarele ajutoare:*

***a)*** *ajutoare de urgenţă pentru beneficiarii şi situaţiile prevăzute la art. 84;****b) ajutoare comunitare, în bani şi/sau în natură, destinate persoanelor singure şi familiilor aflate în situaţii de dificultate, pe baza nevoilor identificate prin anchetă socială*. ,,~~|[Art. 59. - În aplicarea art. 85 din~~** **~~lege~~****~~, primarul poate acorda ajutoare de urgenţă familiilor sau persoanelor singure aflate în situaţii de necesitate datorate calamităţilor naturale, incendiilor, accidentelor, precum şi pentru alte situaţii deosebite stabilite prin hotărâre a consiliului local.~~ *~~(art. 59 din anexa la~~*** ***~~H.G. nr. 1154/2022~~*** ***~~- publicată la 26 septembrie 2022, în aplicarea art. 85 din~~*** ***~~Legea nr. 196/2016~~******~~, în vigoare de la 1 ianuarie 2024; până la 26 mai 2023)~~* ~~]|~~**

Față de cele prezentate, este necesară supunerea spre dezbatere și aprobare a Proiectului de hotărâre privind aprobarea Regulamentului de acordare a ajutoarelor de urgenţă și a ajutoarelor comunitare prevăzute de Legea nr. 196/2016 privind venitul minim de incluziune

 **ÎNTOCMIT,**

 **Consilier, Brîndușan Mariana- Alina**

|  |  |
| --- | --- |
| Stema României | **R O M Â N I A****JUDEȚUL SĂLAJ****PRIMĂRIA COMUNEI SÂG****Loc. Sâg, nr.1.Tel.0260/673100,****e-mail : comuna @primariasig.ro** |

Nr. 6013/ 23.09.2025

 **REFERAT DE APROBARE**

**la proiectul de hotărâre privind aprobarea Regulamentului de acordare a ajutoarelor de urgenţă și a ajutoarelor comunitare prevăzute de Legea nr. 196/2016 privind venitul minim de incluziune**

 În temeiul art. 136, alin. (1) din O.U.G. nr. 57 din 3 iulie 2019 privind Codul administrativ, primarul propune spre aprobare Consiliului Local proiectul de hotărâre privind aprobarea Regulamentului de acordare a ajutoarelor de urgenţă și a ajutoarelor comunitare prevăzute de Legea nr. 196/2016 privind venitul minim de incluziune.

Având în vedere faptul că prevederile Legii nr. 416/2001 privind venitul minim garantat, cu modificările și completările ulterioare (în conformitate cu care se acordau ajutoarele de urgență), au încetat de drept la data de 01.01.2024, prin intrarea în vigoare a Legii nr.196/2016 privind venitul minim de incluziune, cu modificările și completările ulterioare, ținând cont de dispozițiile art. 85 din Legea nr. 196/2016 privind venitul minim de incluziune, cu modificările și completările ulterioare, în conformitate cu care ”Autorităţile administraţiei publice locale pot acorda, din bugetele proprii, prin hotărâre a consiliilor locale: ajutoare de urgenţă pentru beneficiarii și situațiile prevăzute la art. 84 și ajutoare comunitare, în bani şi/sau în natură, destinate persoanelor singure şi familiilor aflate în situaţii de dificultate, pe baza nevoilor identificate prin anchetă socială”, în scopul de a preveni sau reduce riscul de sărăcie şi excluziune socială şi pentru depășirea unor situaţii de dificultate ale unuia sau mai multor membri din familie a căror nevoie identificată constituie o situaţie particulară şi necesită intervenţie individualizată, este necesară întocmirea unui nou Regulament de acordare a ajutoarelor de urgenţă și a ajutoarelor comunitare prin care se stabilesc: situațiile deosebite pentru care se pot acorda ajutoare de urgență/ajutoare comunitare, cuantumul maxim al acestora și metodologia de acordare a ajutoarelor de urgență/ ajutoare comunitare din bugetul local al comunei Sâg.

 Ajutoarele de urgență/ajutoarele comunitare se acordă în limita fondurilor existente în bugetul local al comunei Sâg, cu această destinație.

 Având în vedere cele de mai sus menționate, propun spre aprobare Consiliului Local Sâg proiectul de hotărâre în forma prezentată.

 ***PRIMARUL COMUNEI SÂG***

 ***Peștean Nicolae- Sebastian***